דוד קשדן

דוד קשדן (נולד ב-20 ביוני 1946) הוא מתמטיקאי ישראלי, פרופסור אמריטוס באוניברסיטה העברית בירושלים ובאוניברסיטת הרווארד. קשדן זכה, בין היתר, בפרס ישראל במתמטיקה ומדעי המחשב (2012) ובפרס שאו במתמטיקה (2020).

קורות חיים
קשדן נולד במוסקבה בשם דימיטרי אלכסנדרוביץ' קשדן. קיבל תואר דוקטור בשנת 1969 באוניברסיטת מוסקבה בהנחיית אלכסנדר קירילוב. לאחר מכן השתתף בסמינר של ישראל גלפנד ובשנת 1975 היגר לארצות הברית ומונה לפרופסור באוניברסיטת הרווארד. בשנת 2002 עלה קשדן לישראל, ומאז כיהן כפרופסור מן המניין באוניברסיטה העברית עד פרישתו בשנת 2014.

ב-6 באוקטובר 2013 נפצע קשה בתאונת פגע וברח. לאחר אשפוז של כתשעה חודשים, שוחרר לביתו.

מחקר
קשדן נודע בעיקר בעקבות תכונת T של קשדן שפיתח בשנת 1967, הקשורה לתורת ההצגות של חבורות ומהווה תחום מחקר פורה עד היום.
קשדן נודע בשיתופי הפעולה שלו במחקריו עם מתמטיקאים אחרים, בעיקר עם ישראל גלפנד, ג'ורג' לוסטיג וגריגורי מרגוליס. תלמידו, ולדימיר וואודסקי קיבל את מדליית פילדס בשנת 2002.

פרסים ומינויים
 1990: עמית מקארתור
 1990: חברות באקדמיה האמריקאית למדעים
 2006: חברות באקדמיה הלאומית הישראלית למדעים.
 2008 חברות באקדמיה האמריקאית לאמנויות ולמדעים.
 2009: פרס רוטשילד
 2012: פרס ישראל במתמטיקה ומדעי המחשב "על תרומתו לתורת החבורות ותרומתו לגאומטריזציה של תורת ההצגות".
 2016: פרס א.מ.ת.
 2020: פרס שאו (יחד עם אלכסנדר ביילינסון )

קישורים חיצוניים

 דף הבית של דוד קשדן
 תולדות חייו של קשדן באתר משרד החינוך
 דוד קשדן, באתר פרס ישראל
 
 המתמטיקאי חיפש שורשים, שיחה עמו בגיליון שיחת השבוע, 24 בפברואר 2012

קישורים למאמרים
 אלכסנדר לובוצקי, On property (τ )
 אלכסנדר לובוצקי, What is property (τ), Notices of the AMS 52 (6), 2005, pp. 626–627

הערות שוליים

מדענים ישראלים שחזרו בתשובה
בוגרי אוניברסיטת מוסקבה
חברי האקדמיה הלאומית הישראלית למדעים
ישראלים חברי האקדמיה הלאומית למדעים של ארצות הברית
ישראלים חברי האקדמיה האמריקאית לאמנויות ולמדעים
מתמטיקאים ישראלים
מתמטיקאים יהודים רוסים
מתמטיקאים יהודים אמריקאים
סגל האוניברסיטה העברית בירושלים: מתמטיקה
סגל אוניברסיטת הרווארד
סגל אוניברסיטת מוסקבה
עמיתי מקארתור
זוכי פרס רוטשילד
עולים בשנות ה-2000
חרדים ישראלים
זוכי פרס ישראל למתמטיקה
זוכי פרס ישראל למדעי המחשב
זוכי פרס א.מ.ת.
מהגרים מברית המועצות לארצות הברית
יהודים זוכי פרס שאו
ישראלים שנולדו ב-1946